იაზიდ III
იაზიდ იბნ ალ-ვალიდ იბნ აბდ ალ-მალიქი ან იაზიდ III (არაბ. يزيد بن الوليد بن عبد الملك; დ. 701 — გ. 3 ან 4 ოქტომბერი, 744) — ომაიანთა სახალიფოს ხალიფა 744 წლის 15 აპრილიდან 3 ან 4 ოქტომბრამდე, დაახლოებით 6 თვის განმავლობაში. ხალიფა ვალიდ I-სა და მისი ხარჭას, სპარსი პრინცესას ვაჟი. მისი მმართველობა აღინიშნება შიდა არეულობებითა და გართულებული მდგომარეობით სახალიფოს სხვადასხვა ნაწილში. გარდაიცვალა 744 წლის 3 ან 4 ოქტომბერს ტვინის სიმსივნით. სიკვდილამდე მემკვიდრედ დაასახელა საკუთარი ძმა იბრაჰიმი.